CELEX: 62014TN0457
Language: sk
Date: 2014-06-18 00:00:00
Title: Vec T-457/14 P: Odvolanie podané 18. júna 2014 : Thierry Rouffaud proti rozsudku Súdu pre verejnú službu z  9. apríla 2014 vo veci F-59/13, Rouffaud/ESVČ

11.8.2014   
            
            
               SK
            
            
               Úradný vestník Európskej únie
            
            
               C 261/44
            
         Odvolanie podané 18. júna 2014: Thierry Rouffaud proti rozsudku Súdu pre verejnú službu z 9. apríla 2014 vo veci F-59/13, Rouffaud/ESVČ
   (Vec T-457/14 P)
   2014/C 261/70
   Jazyk konania: francúzština
   
      Účastníci konania
   
   
      Odvolateľ: Thierry Rouffaud (Brusel, Belgicko) (v zastúpení: M. de Abreu Caldas, D. de Abreu Caldas a J.-N. Louis, advokáti)
   
      Ďalší účastník konania: Európska služba pre vonkajšiu činnosť (ESVČ)
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil rozsudok Súdu pre verejnú službu Európskej únie (tretia komora) z 9. apríla 2014 vo veci F-59/13 (Thierry Rouffaud/Európska služba pre vonkajšiu činnosť),
            
         
               —
            
            
               zaviazal ESVČ na náhradu trov konania.
            
         
      Odvolacie dôvody a hlavné tvrdenia
   
   Na podporu svojho odvolania odvolateľ uvádza tri odvolacie dôvody.
   
               1.
            
            
               Prvý odvolací dôvod je založený na porušení práva na obranu v rozsahu, v akom Súd pre verejnú službu (SVS) upozornil účastníkov konania na otázku prípustnosti žaloby až tesne pred posledným úkonom dlhého konania, čím žalobcovi nedal možnosť pripraviť si primeranú argumentáciu.
            
         
               2.
            
            
               Druhý odvolací dôvod je založený na nesprávnom právnom posúdení, pokiaľ ide o uplatnenie pravidla súladu, v rozsahu, v akom sa predmet a dôvod v sťažnosti a žalobe o neplatnosť úplne zhodovali.
            
         
               3.
            
            
               Tretí odvolací dôvod je založený na skreslení dôkazov a skutkových okolností v rozsahu, v akom SVS vo svojom rozsudku prevzal len obmedzenú časť obsahu dokumentov žalobcu, ktoré neviedli k vytvoreniu predstavy, ktorá by odrážala skutočnú situáciu po ukončení písomnej časti konania.